
Bērnu tiesību aizsardzības Sadarbības grupas
 SĒDES PROTOKOLS  
Cēsīs, Cēsu novadā
2025.gada 08.septembrī 								 Nr. 8
Sēde sākās: 08.09.2025. plkst. 14:00 
Sēdē piedalās Bērnu tiesību aizsardzības Sadarbības grupas locekļi: Kristīne Berga (Bāriņtiesas priekšsēdētājas vietniece),  Elita Rancāne (Sociālā dienesta ĢBAN nodaļas vadītāja), Inga Kārkliņa (Sociālā dienesta vadītāja), Guntars Norbuts (PP priekšnieks), Dina Dombrovska ( Izglītības pārvaldes vadītāja)
Pieaicinātie speciālisti: Valsts policijas Vidzemes reģiona pāvaldes Cēsu iecirkņa inspektori: R.Kļaviņš, O.Ozoliņa, A.Krafte 
Sēdi protokolē: Iveta Liepiņa (Izglītības pārvaldes speciālais pedagogs)
Darba kārtība:
1. Par VP Vidzemes reģiona pārvaldes Cēsu iecirkņa preventīvās nodaļas inspektoru preventīvo darbību plānošanu un īstenošanu Cēsu novada izglītības iestādēs 
Nodaļas vadītājs R.Kļaviņš iepazīstina ar darbībām, kuras plāno VP izglītības iestādēs, novada teritorijā:
1. narkotisko vielu apkarošana skolās ( arī VTDT, kur mācās pilngadīgas personas), kā arī iespējamo izplatītāju pārbaude pēc informācijas saņemšanas, 
2. regulāri apsekot jauniešu pulcēšanās vietas, ar ko jaunieši nodarbojas šajās vietās, 
3. par drošību. 
· VP inspektori, daloties pieredzē par līdzšinējo sadarbību ar izglītības iestādēm reidu organizēšanā narkotisko vielu apkarošanai, informēja par faktoriem un sagatavošanas darbiem, kādi jāņem vērā skolas direktoram, piesakot VP reidu, lai tas izdotos. Saņēmām informāciju par rīcību, saņemot informāciju par iespējamajiem narkotisko vielu izplatītājiem. ( jāraksta iesniegums VP, zvanīt 112). 
· Aicinājums no VP pašvaldībai nožogot pamestās un avārijas stāvoklī esošās ēkas, lai jaunieši būtu informēti, ka uzturēties tajās ir aizliegts. 
· Aktualizēt pedagogiem rīcību saskaņā ar Ministru kabineta noteikumiem Nr. 154
Rīgā 2025. gada 11. martā Grozījumi Ministru kabineta 2023. gada 22. augusta noteikumos Nr. 474 "Kārtība, kādā nodrošināma izglītojamo profilaktiskā veselības aprūpe, pirmā palīdzība un drošība izglītības iestādēs un to organizētajos pasākumos", par to kā, kad veikt skolēnu personīgo mantu pārbaudi, kā veidot dokumentāciju šādos gadījumos, kuras no iesaistītajām personām informēt. 
VP preventīvās nodaļas inspektori atkāpjas no sadarbības formas ar izglītības iestādēm – regulāras preventīvas lekcijas par drošību. Ir izstrādāta drošības vēstnešu programma un pedagogiem ir iespēja pieteikties uz apmācībām un saņemt sertifikātu kā drošības vēstnešiem. Prgogramma pieejama vietnē www.manadrosiba.lv.
VP preventīvās nodaļas inspektorus izglītības iestādes var aicināt uz konkrētu gadījumu risināšanu ( huligānisms, vardarbība, kavējumi, motivācijas trūkums), kā arī uz skolēnu vecāku sapulcēm, lai runātu par tēmu – ATBILDĪBA.  
2. Par sarunu ar Labklājības un Veselības ministrijām par bērnu un jauniešu psihiskās veselības atbalsta sistēmu Cēsu novadā
Sadarbības grupas attālināta saruna ar ministrijām par tēmu š.g. 16.septembrī pl: 13.00. Uz sarunu tiek pieaicināta Cēsu klīnikas speciāliste Ilze Dambe. 
Sarunas tēmas:
Cēsu novada ģimenēm nepieciešams valsts nodrošināts bērnu psihiatrs, narkologs un atkarību speciālists.  Normatīvajos aktos paredzēta iespējamība nodrošināt steidzami  tuvāk dzīvesvietai  bērnu psihiatru un narkologu konsultācijas (t.s. “zaļais koridors”), ja sociālā darbinieka rīcībā ir ziņas par bērna psihiskās veselības stāvokļa saasinājumu.  
Atbalstīt ideju par pusaudžu resursa centra filiāles izveidi Cēsu novadā un valsts finansējuma nodrošināšanu šī pakalpojuma sniegšanai, lai savlaicīgi saņemtu atbalstu pusaudžiem ar dažādiem mentālās veselības riskiem un grūtībām. 
3. Par Bērnu seksuālās izmantošanas prevences plāna izpildi
E.Rancāne informē, ka prevences plāna Rīcības programmā paredzētais tiek īstenots. Ar visiem iesaistītajiem BTA sadarbības grupas locekļiem tiks kopīgots rīcības plāns, kurā visi aicināti veikt ierakstus par plānā paredzēto aktivitāšu izpildi. 
 4. Par Cēsu klīnikas un Cēsu Rotary kluba sadarbību
Nākošā tikšanās paredzēta š.g. 30.septembrī pl:16.00 Cēsu klīnikas telpās. 
4. Par informācijas apkopošanu par pieejamo atbalstu bērniem Cēsu novadā
Apkopota informācija par pieejamo atbalstu bērniem Cēsu novadā (psihosociālais atbalsts, izglītības, sociālie pakalpojumi, veselības aprūpe, aizsardzība un juridiskais atbalsts, brīvā laika un interešu izglītība, NVO atbalsts). Kur šī informācija būtu jāievieto, kādā formātā, lai tā būtu pieejama pēc iespējas plašākam iedzīvotāju lokam. 
Sadarbības grupa nolemj:
1. Nākamās BTA sadarbības grupas sēdi sasaukt š.g. 3. novembrī.   
2. Līdz 3.novembra sēdei visiem sadarbības grupas locekļiem sagatavot informāciju par Bērnu seksuālās izmantošanas prevences plāna izpildi, veiktajām aktivitātēm, atskaites ziņojuma izveidei. 
3. I.Kārkliņai un E.Rancānei, I.Liepiņai  30.09.2025. plkst. 16.00 piedalīties sarunās ar Cēsu klīnikas un Cēsu Rotary kluba pārstāvjiem.
4. Pārskatīt apkopoto informāciju par atbalsta pieejamību bērniem Cēsu novadā.
5. Uz 03.11.2025. sadarbības grupas sēdi uzaicināt Cēsu domes deputātu sociālo un veselības jautājumu komitejas vadītāju Mārtiņu Šteinu. 

Sadarbības grupa sēdi beidz plkst. 16.00
Sadarbības grupas vadītājs:                                                           G.Norbuts
Protokolēja                                                                            	       I.Liepiņa

